**Pressemeddelelse: Mandalay bruger super-laminat til havemøbler**

Den danske møbelvirksomhed, Mandalay, introducerer i år nye havemøbler i højtryks kompaktlaminat. HPL er et ekstraordinært stærkt laminatprodukt med helt tætte overflader,

udviklet til udendørs brug. Resultatet er flotte, vedligeholdelsesfri havemøbler i top kvalitet.

” Da jeg for snart 4 år siden så HPL-materialet for første gang, faldt jeg øjeblikkelig for det, fordi det har alle de gode egenskaber til livet udendørs. Det er UV-behandlet, gennemfarvet og upåvirkelig over for varme og kulde – og så er det helt vedligeholdelsesfrit, fordi de lukkede overflader gør det afvisende overfor pletter, snavs og alger.” siger Mogens Tolling fra Mandalay.

**Marguerit-bord i ”super-laminat”**

Mandalays største succes, Marguerit-bordet, fås i år i det helt nye, vedligeholdelsesfrie og moderne materiale – højtryks kompaktlaminat, HPL. Resultatet er et minimalistisk, let og robust bord. Det holder Marguerittens design i hævd og optager tidens designtrends fra blandt andet indendørsmøblerne. Mandalay har selvfølgelig stole, der passer til bordet.

**Spansk møbeldesign**

Den anerkendte, spanske havemøbel-producent, Resol, har leveret et helt nyt og enkelt borddesign til danske Mandalay. Bordpladen er i det superstærke materiale højtryks kompaktlaminat HPL fra Mandalay, og stellet er produceret i det miljøvenlige materiale, polypropylen, som er UV-behandlet og forstærket med fiberglas. Det betyder nul vedligeholdelse og møbler, der holder år efter år.

**Prisvenlig stol med stil**

Hvis man er på udkig efter en prisbillig stol i høj kvalitet, så er den nye Resol-stol fra Mandalay et godt bud. Stolen er i UV-behandlet polypropylen, den er praktisk, behagelig og kan stables, hvilket er en stor fordel, hvis der er begrænset plads. Ligesom Mandalays øvrige stole kan også Resol-stolen skubbes ind under bordet.

**Sunloom - flet der holder**

Havestole i plastflet og aluminium har længe været populære, fordi de er lette, vedligeholdelsesfri og behagelige. Men sommersolen er hård ved dem, og holdbarheden kan være kort, før fletten begynder at falme, bliver slap og knækker.

Danske Mandalay har mange års erfaring med flere typer af flet til sine havemøbler og har erfaret, at den særlige Sunloom-flet holder bedst. Sunloom består af en kerne af hundredevis polyestertråde og en overflade af UV-behandlet PVC. Det giver en fast og slidstærk flet, der ikke knækker og aldrig bliver slap. Stolene med Sunloom-flet fås i flere farver og modeller hos Mandalay.

***Produktinfo:***

*Marguerit HPL* rundt bord med bordplade i sort, grå eller lys latte, Aftagelige bordben i teaktræ eller aluminium (valgfri)

Mål: Diamenter 120 cm, Højde: 72 cm.

Pris: kr.4.980,-

*Resol borde* med bordplade i HPL og bordstel i polypropylen/ fiberglas. Bordplade-farver: grå eller sort

Stelfarver: sort eller sand

Fås i to bordstørrelser: L90x B90xH74 cm og L200xB90xH74 cm

Pris: kr. 4.980,- for det lille bord og kr. 8.680,- for det store bord.

*Resol stol* i polypropylen findes i farverne sort og sand. Stolen er stabelbar

Pris kr. 480,-

*Toscana bord med bordplade i HPL* og stel i pulverlakeret aluminium. Bordplade-farverne er grå, sort eller lys latte.

Stelfarve: antracit-grå

Fås i tre bordstørrelser: L82xB90xH73 cm, L132xB90xH73 og L197xB90XH73 cm

Priserne for de tre bordstørrelser er kr. 2.580,-, kr. 3.680,- og kr. 4.980,-.

*Stole i Sunloom flet* og stel i pulverlakeret aluminium – fire forskellige modeller, flere flet- og stelfarver.

Priser fra kr. 780- til kr. 1.280,-

Yderligere information

For mere information om modeller, materialer og priser kontakt Annette Tolling på mail [at@mandalay.dk](mailto:at@mandalay.dk) eller på tlf. 44941642.